Kuumuta ahi 175-kraadini. Määri võiga 20 cm laiune ümmargune lahti käiv vorm. Väiksemas kausis sega jahu, suhkur, kakao, sool, küpsetus pulber  ja sooda. Suuremas kausis vahusta mune natuke, lisa piim, õli, kohvi, vanilla ja kuivained, mikserdades kuni segu ühtlane. Kalla segu vormi ning küpseta 5 min. Seejärel puista peale kirsid ja šokolaad. Küpseta veel 30-40 min, kuni keskele sisestatud hambaork väljub puhtana.        ***    Üllatus kook on see mitmes mõttes. Esiteks valmistasin ühele sõbrale toreda üllatuse seda kooki küpsetades. Teiseks oli aga selle koogi sisu meile mõlemale mõnusaks üllatuseks. Üldiselt ma pole eriti šokolaadi kookide fänn. Tõsi, kui keegi pakub, siis ma "Ei" ütlema ei hakka. Küll aga (kui oleksin tarvis kahe vahel valida) sööksin ennem paar ruutu kvaliteetset šokolaadi, kui tüki šokolaadi kooki. See kook osutus aga palju paremaks,  kui ta esialgu paistis (lausa nõnda, et järgmisel päeval kibelesin koolist koju, et viimast tükki hävitada). Hapukas-magusad kirsid lisasid mõnusat maitset sellele tugevalt šokolaadisele ent õhulisele ja pehmele koogile. Järgmine kord panen kirsse isegi rohkem!    Sobiv pigem eraldi (tee ja kohvi kõrvale) söömiseks, kui magustoiduks kolmekäigulisele õhtusöögile.